b'\n_START_ARTICLE_\nZoophilia\n_START_PARAGRAPH_\nAng soopilya o sooseksuwalidad (Ingles: zoophilia o zoosexuality) ay ang pagnanais na ang mga hayop ang ginugustong bagay na seksuwal. Isa itong uri ng paraphilia. Ang mga taong mayroon nito ay nakadarama ng pagkaakit na seksuwal sa mga hayop. Ang mga taong ito ay tinatawag na mga zoophile. Ang gawaing seksuwal sa piling ng isang hayop ay tinatawag na bestiyalidad (bestiality). Ilegal ito sa karamihan ng mga bansa. Halos lahat ng mga tao ay tinatanaw at iniisip na ang zoophilia ay isang maling gawain. Ang mga gawaing seksuwal sa piling ng mga hayop ay itinuturing na zoophilia kahit na hindi ito nangyayari sa loob ng isang zoo. Isa itong diperensiya sa pag-iisip sa loob ng Diagnostic and Statistical Manual of Mental Disorders (DSM), isang gabay sa pagpapangkat-pangkat ng mga sakit sa isipan.\n_START_SECTION_\nKadalasan ng pangyayari\n_START_PARAGRAPH_\nSa isang pag-aaral noong 1974, 4.9% ng mga lalaki ang nagsabi na nakipagtalik sila sa mga hayop.'